《与林孝廉小酌论旧并柬诸乡友》
明代·卢龙云

乡书十载忝齐贤，何意看花一日先。弱羽翻疑淹九万，彩毫终待奏三千。

陵阳泪尽方呈璞，流水音高未绝弦。为问同来燕市客，有谁还愧在卢前。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。